
Opdateret den 9. juli 2026.

ANSØGNING OM FORSØGSUDSÆTNING AF GENETISK MODIFICEREDE HØJERESTÅENDE PLANTER (GMHP) I MILJØET
Bilag III, del B (Direktiv 2001/18/EF)
Spørgsmålene i skemaet følger bilag III, del B (udsætning af genetisk modificerede højerestående planter dvs. Gymnospermae og Angiospermae) i direktiv 2001/18/EF om udsætning i miljøet af genetisk modificerede organismer (udsætningsdirektivet), del B: Udsætning af GMO'er i ethvert andet øjemed end markedsføring (forsøgsudsætning).
Konklusionerne af den risikovurdering, der er nævnt i punkt D i ansøgningsskemaet, skal opfylde kravene i bilag 2 (”Principper for miljørisikovurderingen), i udsætningsdirektivet. 
Styrelsen har inkluderet vejledende kommentarer i formularen som en hjælp til at besvare spørgsmålene. Du kan se bort fra kommentarer og eksempler, der ikke er relevante for din ansøgning.
Ansøgningsskemaet kan sendes til planterogbiosikkerhed@fvst.dk. 
A. Generelle oplysninger
A1. Ansøgerens (virksomhed, institution eller tilsvarende) navn, CVR-nummer og adresse.
Angiv også navn, telefonnummer og e-mailadresse på kontaktperson samt faktureringsadresse.
	[Svar]



A2. Navn, uddannelse og erfaring for den eller de ansvarlige forskere.
	[Svar]



A3. Projektets titel og evt. nr.
	[Svar]



A4. Oplysninger om udsætningen:
a) Formål med udsætningen.
	[Svar]



b) Planlagt(e) dato(er) for og varighed af udsætningen:
Der kan ansøges om udsætning i flere sæsoner. Angiv derfor f.eks. forventede så- og høsttidspunkter og evt. om der er behov for opbevaring af høsten f.eks. med henblik på udsæd til efterfølgende sæson, test af lagerskadegørere, destruktion m.m.
	[Svar]



c) Metode til udsætning af de genetisk modificerede planter.
Angiv om det er lægning, såning, udplantning eller udplantning i potter, og med hvilken slags udstyr.
	[Svar]



d) Metode til forberedelse og drift af forsøgsarealet før, under og efter udsætningen, herunder høstpraksis.
	[Svar]



e) Omtrentligt antal planter (eller planter pr. m²).
	[Svar]



A5. Oplysninger om udsætningsstedet/udsætningsstederne:
a) Placering og størrelse.
Der kan ansøges om flere arealer i same ansøgning. Der kan eks. angives markblokke i Internet Markkort (IMK) i styrelsens Tast Selv løsning. 
	[Svar]



b) Beskrivelse af økosystemet på udsætningsstedet/-stederne, inklusive klima, flora og fauna.
Lav en kort beskrivelse af udsætningsstedet/-stederne. Eks. er der tale om nordeuropæisk landbrugsareal? 
	[Svar]



c) Forekomst af seksuelt kompatible vilde slægtninge eller dyrkede arter.
(I nærheden af udsætningsstedet)
	[Svar]



d) Afstand til beskyttede naturtyper eller områder. 
F.eks. afstand til §3-områder i naturbeskyttelsesloven og fredskov.
	[Svar]



B. Oplysninger om modtagerplanter eller moderplanter
B1. Fuldstændigt navn:
a) Familie
	[Svar]



b) Slægt
	[Svar]



c) Art
	[Svar]



d) Underart
	[Svar]



e) Dyrknings- eller forædlingslinje
Angiv navnet på den sort eller linje, der er blevet brugt til modifikationen, ikke navnet på den genetisk modificerede linje.
	[Svar]



f) Almindeligt navn
Eksempelvis ’kartoffel’.
	[Svar]




B2. Geografisk udbredelse og dyrkning i EU.
Angiv, om det er en kulturplante, der kun findes i det dyrkede landskab. Hvis det er en hjemmehørende art, angiv hvor og i hvilke økosystemer den findes.
	[Svar]



B3. Reproduktion:
a) Reproduktionsmåde. 
Angiv alle de måder, hvorpå reproduktion kan forekomme vegetativt og seksuelt. Er den en obligat eller fakultativ selv- eller krydsbestøver? Forekommer kleistogami, apomixis eller en anden særlig form for befrugtning?
	[Svar]



b) Særlige faktorer der påvirker reproduktionen.
Kræves der en særlig miljøfaktor eller anden ekstern påvirkning, såsom temperatur, daglængde eller menneskelig indgriben, for at befrugtning, frøsætning eller spiring kan finde sted?
	[Svar]



c) Generationstid.
Er planten etårig, toårig eller flerårig?
	[Svar]



B4. Seksuel kompatibilitet med andre dyrkede eller vilde plantearter.
Eks. hvis der er tale om forsøgsudsætning af en majs, kan denne krydses med teocinte.
	[Svar]




B5. Overlevelsesevne:
a) Evne til at danne overlevelses- eller hvilestrukturer.
Dannes der frø, knolde, jordstængler osv.? Angiv også, hvad man ved om frødvale og spiremodstand. Er det almindeligt at have affaldsplanter i marken, og i så fald i hvor mange år? Hvor længe kan frø opbevares og stadig være levedygtige?
	[Svar]



b) Faktorer der påvirker overlevelsesevnen.
Beskriv plantens hårdførhed generelt. Ved hvilke temperaturer fryser rødder, knolde og overjordiske dele? Kan beskadigede dele af rødder, knolde eller andre plantedele overleve?
	[Svar]




B6. Spredning:
a) Spredningsmåde og omfang.
Angiv hvilke reproduktive dele, der kan spredes, og hvordan. Kan planter etablere sig uden for marken, og hvor almindelige er de i forskellige miljøer? 
	[Svar]



b) Faktorer der påvirker spredningen.
Kræves der en specifik bestøver? Er det almindeligt, at frø eller andet reproduktionsmateriale indsamles og spredes af dyr?
	[Svar]




B7. Beskrivelse af naturligt habitat (hvis arten normalt ikke dyrkes i EU).
I tilfælde hvor en planteart normalt ikke dyrkes i Den Europæiske Union, en beskrivelse af dens naturlige habitat, herunder oplysninger om naturlige rovdyr, parasitter, konkurrenter og symbionter.
	[Svar]




B8. Potentielle interaktioner mellem planten (GMHP’en) og organismer i økosystemet, herunder toksiske effekter på mennesker, dyr og andre organismer.
Dette refererer til den interaktion, som en tilsvarende ikke-modificeret plante har med andre organismer, men kun i det omfang, det kan være relevant for den genetisk modificerede plante.
	[Svar]



C. Molekylær karakterisering
C1. Oplysninger om den genetiske modifikation:
a) Beskrivelse af de anvendte metoder. 
Hvis der er anvendt nye metoder eller teknikker, skal disse beskrives detaljeret. Etablerede/kendte metoder kan beskrives mere generelt.
	[Svar]



b) Den anvendte vektors egenskaber og oprindelse (hvis relevant).
Beskriv fra hvilken organisme vektoren er taget eller baseret? Hvilke kodende og ikke-kodende sekvenser er der i vektoren? Hele vektoren bør beskrives, ikke kun den del, der skal overføres til planten. Det er tilrådeligt at vedhæfte et billede, så det er tydeligt, i hvilken rækkefølge og orientering de enkelte sekvenser er placeret.
	[Svar]



c) Kilden til den/de til transformationen anvendte nukleinsyre(r) samt størrelse og tilsigtet funktion af hver bestanddel af den region, der skal indsættes (hvis relevant).
Beskriv alle sekvenser, både kodende og ikke-kodende. Hvilken organisme er hver enkelt sekvens taget fra eller baseret på? Vedhæft venligst et billede af hele elementet, så det tydeligt fremgår, i hvilken rækkefølge og orientering de enkelte sekvenser er placeret.
	[Svar]



C2. Generel beskrivelse af de egenskaber og karakteristika, der er indført eller ændret (herunder deleteret).
Beskriv hvorfor genet eller ændringen forventes at give den ønskede egenskab. Sæt funktionen i kontekst og beskriv f.eks. syntesen eller metabolismen i flere trin. Hvilke alternative substrater eller synteseveje er tilgængelige.
	[Svar]



C3. Oplysninger om faktisk indsatte/ændrede sekvenser:
a) Størrelse og antal kopier af enhver/alle indsatte sekvens(er) og de metoder, der er anvendt til at karakterisere den/dem (hvis relevant).
	[Svar]



b) Størrelse og funktion af eventuelt ændrede gener (hvis relevant).
	[Svar]



c) Indsatte sekvens’/-ernes eller ændringernes subcellulære placering(er) i plantecellerne (integreret i kernen, kloroplaster, mitokondrier eller bevaret i en ikke integreret form) samt metoder til bestemmelse af den/dem.
	[Svar]



d) Dele af planten, hvori indsatte sekvens(er) eller ændringerne udtrykkes
Beskriv den genetiske ændring. Beskriv f.eks. promoteren og dens typiske ekspressionsmønster, hvis dette er ændret. 
	[Svar]



e) Indsatte sekvens’(ers) /ændringernes genetiske og fænotypiske stabilitet.
Hvor mange generationer er f.eks. blevet dyrket i vækstkamre og drivhuse, og hvilke forskelle i fænotype er blevet observeret?
	[Svar]



C4. Konklusioner efter den molekylære karakterisering.
	[Svar]



D. Oplysninger om specifikke risikoområder
I dette afsnit skal du beskrive, hvordan den genetisk modificerede plante adskiller sig fra modersorten eller en tilsvarende ikke-modificeret plante. Der kan f.eks. henvises til de tilgængelige drivhusdata, der angiver, om der er sket ændringer eller ej.
D1. Persistens og invasionsevne, herunder genoverførsel fra plante til plante
Angiv, hvordan den genetisk modificerede plante adskiller sig fra modtagerplanten med hensyn til blandt andet følgende faktorer:
· Formeringsmetode eller reproduktionshastighed. Ændringer kan f.eks. være en ændring i blomstringstid (kortere/længere, tidligere/senere) eller tidspunkt for frøsætning.
· Spredning. F.eks. en ændring i pollenproduktion, en ændring i mængden eller størrelsen af ​​frø. Hvis ændringen vedrører ændringer i frø eller andet reproduktionsvæv, diskuter indvirkningen på spireevne, smage osv.
· Overlevelsesevne. Har planten f.eks. udviklet større knolde, tykkere frøskaller, ændret frødvale, ændret indhold af eller nye lagringsstoffer? Er det sandsynligt eller ej, at planten er blevet mere eller mindre resistent over for biotisk eller abiotisk stress? Mulige ændringer i de genetisk modificerede planters evne til at overføre genetisk materiale til andre organismer. Dette kan omfatte en ændring i blomstringstid, ploidi eller bestøveradfærd.
	[Svar]



D2. Genoverførsel fra plante til mikroorganisme
Vurdering af potentialet for overførsel af nyligt indsat DNA fra GMHP'erne til mikroorganismer og de uønskede virkninger heraf.
Konklusioner vedrørende de uønskede virkninger af overførslen af nyligt indsat DNA fra GMHP'erne til mikroorganismer på menneskers og dyrs sundhed og på miljøet.
	[Svar]



D3. GMHP'ernes vekselvirkninger med målorganismer, hvis det er relevant
Her beskrives forløbet af interaktionen mellem de genetisk modificerede planter og målorganismen (hvis relevant) og de negative miljøeffekter, der følger heraf.
Målorganismen refererer normalt til et skadedyr eller en sygdomsfremkaldende mikroorganisme. Beskriv, på hvilket stadie af plantens eller målorganismens udviklingsfase interaktionen finder sted. For eksempel æglægning i blomsterknopper, larver, der lever af kimplanter, eller bakterier, der kan inficere gennem hele plantens levetid. Beskriv detaljeret forløbet og det normale tidspunkt på året for angreb.
	[Svar]



D4. GMHP'ernes vekselvirkninger med ikke-målorganismer, hvis det er relevant
Vurdering af potentialet for direkte og indirekte vekselvirkninger mellem GMHP'erne og ikke-målorganismer, herunder beskyttede arter, og den/de uønskede virkninger heraf.
Den/de uønskede virkninger på relevante økosystemydelser og de arter, der leverer de pågældende ydelser, skal også inddrages i vurderingen.
	[Svar]



D5. Virkninger af de specifikke dyrknings-, håndterings- og høstteknikker, hvis det er relevant
For GMHP'er til dyrkning, vurdering af ændringerne i de specifikke dyrknings-, håndterings- og høstteknikker, der anvendes til GMHP'erne og den/de uønskede miljømæssige virkning(er) heraf.
	[Svar]



D6. Virkninger på biogeokemiske processer, hvis det er relevant
Er der grund til at tro, at GMPH’erne påvirker de biogeokemiske processer i det område, hvor de bliver dyrket? For eksempel hvis ændringen resulterer i ændret næringsstofoptagelse eller pH-ændringer.
	[Svar]



D7. Virkninger på menneskers og dyrs sundhed
Angiv information om toksiske, allergifremkaldende eller andre skadelige virkninger på menneskers og dyrs sundhed som følge af den genetiske modifikation.
Forventes der f.eks. ændrede niveauer af allerede naturligt forekommende toksiner eller allergener? Er niveauerne blevet analyseret? Koder de introducerede eller ændrede gener for kendte toksiner eller allergener? Hvis relevant, er der så udført en protein-BLAST-søgning eller lignende? Overvej også virkningerne af rodeksudater eller nedbrydningsprodukter.
	[Svar]



D8. Evaluering af den samlede risiko og konklusioner heraf
Der skal for hvert risikoområde forelægges et resumé af alle konklusioner vedrørende området. Der skal i resuméet tages hensyn til karakteriseringen af risiko, jf. trin 1-4 i den i udsætningsdirektivet bilag II, punkt C.3, beskrevne metode, og til de i bilag II, punkt C.3, punkt 5, foreslåede risikostyringsstrategier.
	[Svar]



E. Oplysninger om kontrol, overvågning og efterbehandlings- og affaldshåndteringsplaner
E1. Alle trufne foranstaltninger, herunder:
a) Geografisk og tidsmæssig isolation fra krydsningskompatible plantearter, både beslægtede vilde og vildtvoksende plantearter og afgrøder.
For eksempel kan vilde slægtninge fjernes inden for en vis afstand fra marken, eller måske kan udsætningen ske senere på sæsonen for at undgå samtidig blomstring. Hvilken afstand vil der blive holdt til andre marker med seksuelt kompatible afgrøder? Se også styrelsens dyrkningsbestemmelser for udvalgte afgrøder.
	[Svar]



b) Foranstaltninger for at mindske/undgå spredning af GMHP'ens reproduktionsorganer.
Overvej hele kæden af ​​begivenheder fra såning til høst og transport af plantemateriale til og fra marken. Eksempler på foranstaltninger, der kan træffes under dyrkning, er brug af beskyttelseszoner med ikke-modificerede afgrøder omkring marken, frigivelse af egne bestøvere, brug af insektnet eller fjernelse af blomsterknopper. Hvordan håndteres resterende frø, og hvordan høstes materialet? Beskriv også rengøring af maskiner og andet udstyr, der anvendes til såning, høst og anden pleje af voksende afgrøder, jf. styrelsens Vejledning om dyrkning af GM-afgrøder. Hvis individuelle planter fjernes i løbet af sæsonen, hvordan håndteres og destrueres disse? Hvis de genetisk modificerede planter vil blomstre, bør du angive, hvordan risikoen for, at pollen ender i honning, minimeres.
	[Svar]




E2. Beskrivelse af metoder til efterbehandling af stedet efter udsætningen.
For eksempel kan det være hensigtsmæssigt at vente med dybere jordbearbejdning efter høst af frøbærende planter eller på anden måde fremme spiring af spildte frø. Hvis der er sandsynlighed for spildte planter, bør en afgrøde, der er seksuelt kompatibel med dem, ikke dyrkes på samme mark i de kommende år. Hvad vil der blive dyrket på stedet i året/årene efter markforsøget, eller hvilke afgrøder vil ikke blive dyrket? Husk, at efterfølgende afgrøder skal give mulighed for bekæmpelse og destruktion af spildte planter og overskud. Risikoen for, at nogen del af de genetisk modificerede planter kan ende i fødevarer eller foder ved høst af efterfølgende afgrøder, bør også minimeres. Se i øvrigt anvisninger i styrelsens dyrkningsbestemmelser for udvalgte afgrøder.
	[Svar]




E3. Beskrivelse af behandlingsmetoder, efter udsætningen, af den genetisk modificerede plante, herunder affald.
Angiv både håndtering og destruktion af det materiale, der efterlades i marken, og det materiale, der fjernes derfra. Hvordan kan adskillelse fra andre produkter garanteres under opbevaring? Bemærk venligst, at lokaler, hvor analyser og andre tests udføres på levende GMO'er, skal have en tilladelse til indesluttet anvendelse.
	[Svar]



E4. Beskrivelse af overvågningsplaner og -teknikker.
Henviser til overvågning af stedet både under og efter dyrkning. Hvor ofte vil marken blive inspiceret ("regelmæssigt" er ikke nok), hvem vil gøre det, og hvad vil blive overvåget? Er der antagelser i risikovurderingen, der bør bekræftes? Hvor længe efter forsøgets afslutning vil overvågningen finde sted på stedet, og hvor mange gange pr. sæson? Hvordan vil observationer blive dokumenteret? Se i øvrigt styrelsens dyrkningsbestemmelser for udvalgte afgrøder.
	[Svar]



E5. Beskrivelse af beredskabsplaner.
Beredskabsplaner skal forberedes til situationer, der potentielt kan udgøre en miljømæssig eller sundhedsmæssig risiko. Selv hvis der ikke forventes at opstå nødsituationer, bør der være en handlingsplan med metoder til effektiv destruktion af plantematerialet.
	[Svar]



E6. Beskrivelse af metoder og procedurer til at undgå eller minimere spredning uden for forsøgsområdet.
Eks. håndtering af rodskud, spildplanter mv.
	[Svar]



E7. Beskrivelse af metoder og procedurer til at til at beskytte området mod uautoriseret adgang.
Er der en grund til at skilte eller afgrænse området?
	[Svar]



E8. Beskrivelse af metoder og procedurer til at forhindre andre organismer i at få adgang til området eller mindske deres adgang dertil.
Hvis vilde dyr vurderes at indebære en risiko for spredning, gøres der noget for at forhindre dette? F.eks. værnebælter. 
	[Svar]



F. Beskrivelse af teknikker til påvisning og identifikation af GMHP'erne.
Der skal angives en metode til identifikation af de genetisk modificerede planter, der er inkluderet i ansøgningen, og de mest almindelige protein- eller DNA-baserede analysemetoder. Der kræves dog ikke en metode, der er specifik for transformationshændelsen, og metoden behøver ikke at være kvantitativ.
	[Svar]



G. Tidligere udsætninger
Oplysninger om tidligere udsætninger af de genetisk modificerede planter, hvis relevant.
	[Svar]



H. Yderligere oplysninger
Har du yderligere oplysninger, du vil dele? 
	[Svar]



I. Fortrolige oplysninger
Ønsker du, at visse oplysninger angivet i dette skema, skal behandles fortroligt? 
Ja ☐      Nej ☐
Hvis ja, skal det begrundes herunder, i overensstemmelse med artikel 25 i direktiv 2001/18/EF. Du skal bl.a. påvise, at videregivelse af de pågældende oplysninger potentielt kan være til skade for dine interesser i væsentlig grad. Det fremgår af artikel 25, stk. 3 og 6, hvilke oplysninger styrelsen kan indrømme fortrolig behandling.
	[Svar]



Artikel 25
” 3.  Den kompetente myndighed kan kun på anmodning af en anmelder indrømme fortrolig behandling med hensyn til de følgende oplysninger efter en verificerbar begrundelse, når anmelderen påviser, at videregivelse af sådanne oplysninger potentielt kan være til skade for dennes interesser i væsentlig grad:
a) oplysninger omhandlet i artikel 39, stk. 2, litra a), b) og c), i forordning (EF) nr. 178/2002
b) oplysninger om DNA-sekvens, bortset fra sekvenser, der anvendes med henblik på påvisning, identifikation og kvantificering af transformationsbegivenheden, og
c) forædlingsmønstre og -strategier.
4.  Den kompetente myndighed afgør efter samråd med anmelderen, hvilke oplysninger der skal behandles som fortrolige, og underretter anmelderen om sin afgørelse.
5.  Medlemsstaterne, Kommissionen og det eller de relevante videnskabelige udvalg træffer de nødvendige foranstaltninger for at sikre, at fortrolige oplysninger, der er anmeldt eller udvekslet i henhold til dette direktiv, ikke offentliggøres.
6.  De relevante bestemmelser i artikel 39e og artikel 41 i forordning (EF) nr. 178/2002 finder tilsvarende anvendelse.
7.  Uanset denne artikels stk. 3, 5 og 6:
a) kan den kompetente myndighed offentliggøre de oplysninger, der er omhandlet i stk. 3, hvis en øjeblikkelig indsats er vigtig for at beskytte menneskers sundhed, dyresundheden eller miljøet, f.eks. i nødsituationer, og
b) skal oplysninger, som indgår i konklusionerne i de videnskabelige resultater, som det eller de relevante videnskabelige udvalg har forelagt, eller i konklusioner i vurderingsrapporterne, og som vedrører påregnede virkninger for menneskers sundhed, dyresundheden eller miljøet, dog offentliggøres. I så fald finder artikel 39c i forordning (EF) nr. 178/2002 anvendelse.”

